Ralph Doubell

Ralph Doubell (født 11. februar 1945 i Melbourne) er en tidligere australsk friidrettsutøver.

Doubell hadde egentlig en kort internasjonal idrettskarriere, men han var på riktig sted til riktig tid – under de olympiske leker – godt forberedt og i toppform. Han avla eksamen ved University of Melbourne. Doubells første viktige internasjonale seier kom på 800 meter under studentlekene i 1967 i Tokyo, der han vant på tiden 1.46,7.

Under OL 1968 i Mexico by vant Doubell gull på 800 meter, og tangerte den gjeldende verdensrekorden (1.44,3). Kenyaneren Wilson Kiprugut tok sølvmedaljen, mens bronsen gikk til amerikaneren Tom Farrell.

Etter at han la opp som idrettsutøver, arbeidet Doubell bl.a. som direktør for utenlandsavdelingen til Deutsche Bank i Australia. Nå (2005) er han direktør ved Telstra Stadium i Sydney.

Referanser

Eksterne lenker 
 

Australske mellomdistanseløpere
Olympiske mestere for Australia
Personer fra Melbourne
Medaljevinnere under Sommer-OL 1968
Fødsler i 1945
Verdensrekordsettere i friidrett